ສະພາຊຸດໃໝ່ ຂອງສະຫະລັດ ຈະໄຂກອງປະຊຸມຂຶ້ນ ໃນວັນອັງຄານ ມື້ອື່ນ
ພວກຜູ້ແທນ ຫົວນິຍົມແນວທາງເດີມ ມີຄວາມໝັ້ນໝາຍ ທີ່ຈະຕ່າວປີ້ນ ນະໂຍບາຍບາງຢ່າງ ຂອງປະທານາທິບໍດີ ໂອບາມາ.
ລັດຖະສະພາຊຸດໃໝ່ຂອງສະຫະລັດ ຈະໄຂກອງປະຊຸມຂຶ້ນ ໃນວັນອັງ ຄານມື້ອື່ນນີ້ ຊຶ່ງບັນດາສະມາຊິກພັກ Republican ຈະເຂົ້າຄວບຄຸມທັງສະພາຕໍ່າແລະສະພາສູງ ແລະພວກຫົວ ນິຍົມແນວທາງເດີມ ມີຄວາມໝາຍໝັ້ນທີ່ຈະຕ່າວປີ້ນນະໂຍ ບາຍບາງຢ່າງຂອງປະທານາທິ ບໍດີ ບາຣັກ ໂອບາມາ ທ່ານ Mitch McConnell ຜູ້ທີ່ຈະເປັນຜູ້ນຳສຽງຂ້າງຫຼາຍໃນສະພາສູງ ກ່າວຕໍ່ໂທລະພາບ CNN ໃນວັນອາທິດວານນີ້ ວ່າການທີ່ຊາວອາເມຣິກັນພຽງແຕ່ປ່ອນບັດເລືອກຕັ້ງເອົາ ລັດ ຖະບານທີ່ແບ່ງແຍກກັນ ຄື ລັດຖະສະພາທີ່ຄວບຄຸມໂດຍພັກ Republican ແລະປະທາ ນາທິ ບໍດີທີ່ສັງກັດພັກເດໂມແກຣັດນັ້ນບໍ່ໄດ້ໝາຍຄວາມວ່າ ສະຖານະການຈະຕ້ອງຕົກຢູ່ ໃນສະພາບບໍ່ໄປບໍ່ມາ ສະເໝີໄປ ທ່ານ McConnell ກ່າວວ່າ ບັນດາຜູ້ປ່ອນບັດເລືອກຕັ້ງ ຢາກໃຫ້ມີການປະນີປະນອມກັນ ແລະມີຄວາມຄືບໜ້າໃນເລື້ອງສຳຄັນໆຕ່າງໆ ຜູ້ນຳພັກ Republican ກ່າວວ່າ ພາລະກິດສຳຄັນທຳອິດຂອງສະພາສູງ ຈະແມ່ນການຮັບຮອງເອົາຮ່າງຍັດຕິວ່າດ້ວຍການສ້າງທໍ່ລຳລຽງນ້ຳມັນ Keystone ບັນດາຜູ້ສະໜັບ ສະໜຸນຮ່າງຍັດຕິດັ່ງກ່າວ ເວົ້າວ່າ ມັນຈະສ້າງໜ້າວຽກຫຼາຍຂຶ້ນ ແລະເຮັດໃຫ້ສະຫະລັດ ເປັນເອກະລາດ ໃນດ້ານພະລັງງານ ແຕ່ພວກສະມາຊິກພັກເດໂມແກຣັດຝ່າຍຄ້ານ ເອີ້ນວ່າ ເປັນໄພຫາຍະນະດ້ານສິ່ງແວດລ້ອມ ທີ່ກຳລັງຄອຍຖ້າຈະເກີດຂຶ້ນ ແລະວ່າ ໜ້າວຽກທັງໝົດທີ່ຈະສ້າງຂຶ້ນນັ້ນ ແມ່ນເປັນວຽກຊົ່ວຄາວຍົກເວັ້ນຈຳນວນນ້ອຍໆເທົ່ານັ້ນ ພວກສະມາຊິກພັກ Republican ຢູ່ໃນທັງສອງສະພາຈະພະຍາຍາມຕ່າວປີ້ນການປະຕິ ຮູບກົດໝາຍວ່າດ້ວຍການຮັກສາສຸຂະພາບທີ່ປະທານາທິບໍດີບາຣັກ ໂອບາມາ ໄດ້ລົງນາມເປັນກົດໝາຍບັງຄັບໃຊ້ ແລະຈະຂັດຂວາງ ຄຳສັ່ງດ້ານບໍລິຫານຂອງທ່ານກ່ຽວກັບເລື້ອງ ພວກຄົນເຂົ້າເມືອງຜີດກົດໝາຍນັ້ນ